Palais royal!

Palais royal! (Reĝa palaco!) estas komedia franca filmo reĝisorita de Valérie Lemercier, kiu mem aktoras kune kun Lambert Wilson, Catherine Deneuve, Michel Aumont kaj Mathilde Seigner, kaj publikigita en 2005. 

Intrigo

Nacia funebro: la reĝo André, tre aprezata de siaj subuloj, mortas en akcidento de helikoptero. Tiu tragedio renversas la vivon de Armelle, logopedo de simplaj kutimoj kaj edzino de Arnaud, la juna filo de la reĝo, nome senzorgena princo. Tiukadre, la reĝino Eugénia malkovras, helpe de Granda Ĉambelano René-Guy, malnova ĉarto de la Mezepoko kiu ekskludas de la sukcedo la princon heredanton Alban, plej aĝa filo de la reĝo, ĉar li estas ankoraŭ fraŭlo kaj senfila. Kvankam malmulte preparita, Arnaud estas tial alvokita al la trono kaj Armelle devas lasi de unu tago al la sekva mateno siajn kabineton kaj pacientojn por adaptiĝi al la postuloj de sia nova statuso.

Estante nature afabla kaj servema sed malparolema, la estonta reĝino improvize ne sukcesas adaptiĝi al la rigideco tiom protokolema kaj la konstanta reprezenta postulo kiujn oni devigas al ŝi. La nova troa perado kiu ĉirkaŭas sian familion, la akreco de ŝia bopatrino, la malkovro de adulto fare de sia edzo kaj bedaŭrinda tortoĵeto finiĝas rezulte en brutala ŝanĝo. La ĝentila Armelle ŝanĝiĝas en manipulem princino kiu havas nur tiun obsedon: fari ĉion por ĝeni la reĝan familion. 

Geaktoraro kaj roluloj
 Valérie Lemercier : princino Armelle
 Lambert Wilson : princo Arnaud
 Catherine Deneuve : reĝino Eugénia
 Michel Aumont : René-Guy
 Mathilde Seigner : Laurence
 Denis Podalydès : Titi
 Michel Vuillermoz : princo Alban
 Gisèle Casadesus : reĝino patrino Alma
 Gilbert Melki : Bruno, trejnisto
 Maurane : ŝi mem
 Véronique Barrault : Frédérique Dianausoa, ĵurnalistino de Londono
 Étienne Chicot : fotisto de Olah!
 Pierre Vernier : brita ambasadoro
 Franck de Lapersonne : ministro de Sansistemo
 Michel Fortin : unua paparazzi Ikéa

Pri la filmo
La filmo ricevis plurajn premiojn.

Kvankam temas pri tute fikcia filmo, kelkaj detaloj de la intrigo similas al precizaj detaloj de la reala vivo de Lady Di kaj de la belga reĝa familio.

Eksteraj ligiloj
 en imdb

Kategorio:Francaj filmoj
Kategorio:Komediaj filmoj
Kategorio:Filmoj aperintaj en 2005